Legal Document

Category: 745

Text:
2. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 53 της 30/31 Ιαν. 1989 (ΦΕΚ Α΄ 26) Προαγωγές Πυροσβεστικού Προσωπικού και ρυθμίσεις άλλων θεμάτων. Έχοντας υπόψη: 1.Τις διατάξεις των παρ. 1 εδάφ. α, β, γ, δ, ε, στ, ζ, η και θ και 7 του άρθρ. 11 του Νόμ. 1481/1984 (ΦΕΚ 152 τ.Α΄) όπως το άρθρο αυτό αντικαταστάθηκε από την παρ. 1 του άρθρ. 1 του Νόμ. 1590/1986 (ΦΕΚ 49 τ.Α΄). 2.Τις διατάξεις της παρ. 2 του άρθρ. 1 του Νόμ. 1590/1986. 3.Τις διατάξεις του Π.Δ. 137/1986 (ΦΕΚ 51 τ.Α΄). 4.Την υπ’ αριθ. 6474/30.6.1988 απόφαση του Πρωθυπουργού και Υπουργού των Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 451 τ.Β΄). 5.Την 31/1989 Γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης και Υφυπουργού Οικονομικών, αποφασίζουμε: Προαγωγή για ανδραγαθία Άρθρ.1.-1.Στο Πυροσβεστικό προσωπικό μέχρι και του βαθμού του Πυραγού συμπεριλαμβανομένου, δικαιολογείται προαγωγή για ανδραγαθία στον επόμενο βαθμό για πράξεις κατά τις οποίες ο υπάλληλος εκθέτοντας τη ζωή του σε άμεσο και πολύ σοβαρό κίνδυνο κατορθώνει τη διάσωση ατόμων που κινδυνεύουν ή προλαμβάνει την επέκταση μεγάλων πυρκαγιών ή καταστροφών ή άλλων ζημιών. 2.Η βεβαίωση της πράξης γίνεται με ένορκη διοικητική εξέταση που διατάσσεται από τον Υπουργό Δημόσιας Τάξης και ενεργείται από ανώτερο αξιωματικό του Πυροσβεστικού Σώματος. Η ένορκη διοικητική εξέταση υποβάλλεται στον Υπουργό Δημόσιας Τάξης με τη γνώμη της Ιεραρχίας πλήρως αιτιολογημένη. Ο Υπουργός Δημόσιας Τάξης δύναται να διατάξει τη συμπλήρωση της Ε.Δ.Ε. εάν κρίνει αυτό σκόπιμο ή παραπέμπει απ’ ευθείας την υπόθεση στο αρμόδιο συμβούλιο κρίσης του ανδραγαθήσαντος για τη λήψη της σχετικής απόφασης προαγωγής για ανδραγαθία ή μη. Η απόφαση του συμβουλίου είναι υποχρεωτική για τον Υπουργό. Η προαγωγή για ανδραγαθία για τους βαθμούς του υπαξιωματικού και πυρονόμου γίνεται με απόφαση του Υπουργού Δημόσιας Τάξης και με Π.Δ/μα για τους λοιπούς βαθμούς έστω και αν δεν υπάρχουν κενές οργανικές θέσεις. 3.Επιτρέπεται προαγωγή για ανδραγαθία και για δεύτερη φορά μετά από παρέλευση τουλάχιστον ενός έτους από της προηγούμενης ανδραγαθίας του χρόνου υπολογιζόμενου από την ημερομηνία τέλεσης της πράξης. Υποψήφιοι Ειδικών Κατηγοριών Άρθρ.2.-1.Από τον αριθμό των Δόκιμων που εισάγονται κάθε φορά στα Τμήματα της Πυροσβεστικής Σχολής, ποσοστό μέχρι 10% συνολικά καλύπτεται από τις παρακάτω κατηγορίες υποψηφίων με βάση τη σειρά επιτυχίας τους στο διαγωνισμό: α.Πολύτεκνοι και τέκνα πολυτέκνων. β.Τέκνα αναπήρων και θυμάτων πολέμου καθώς και αναπήρων ή θυμάτων εν ενεργεία ή εν συντάξει πυροσβεστικού προσωπικού ειρηνικής περιόδου. γ.Τέκνα αναγνωρισμένων βάσει της ισχύουσας Νομοθεσίας ως αγωνιστών της Εθνικής Αντίστασης. δ.Τέκνα πυροσβεστικών υπαλλήλων που πέθαναν κατά την εκτέλεση διατεταγμένης υπηρεσίας ή εξ αιτίας της υπηρεσίας. 2.Κατά τον καθορισμό του αριθμού που αντιστοιχεί στο ποσοστό της προηγούμενης παραγράφου δε λαμβάνονται υπόψη τα κλασματικά υπόλοιπα. (Μετά τη σελ. 270,801 (α)  Σελ. 270,831 Τεύχος ΙΑ-5-3 Σελ. 39 215 Εάν το ποσοστό δεν καλυφθεί, ο αριθμός που υπολείπεται συμπληρώνεται από υποψήφιους της γενικής κατηγορίας. 3.Η χρήση του δικαιώματος για εισαγωγή στην Πυροσβεστική Σχολή απ’ αυτούς που υπάγονται σε μία από τις κατηγορίες της παρ. 1 γίνεται για ένα μόνο από τα τμήματα αυτής. Βαθμολογική εξομοίωση Αρχηγού και Υπαρχηγού Πυροσβεστικού Σώματος Άρθρ.3.-1.Η θέση του Αρχηγού Πυροσβεστικού Σώματος εξομοιώνεται βαθμολογικά με θέση Αντιστρατήγου. Ο βασικός μισθός του Αρχηγού Πυροσβεστικού ορίζεται αυτός που καταβάλλεται στους Αρχηγούς των Γενικών Επιτελείων των Ενόπλων Δυνάμεων και τον Αρχηγό της Ελληνικής Αστυνομίας που φέρουν βαθμό Αντιστρατήγου ή αντίστοιχου τούτου. 2.Η θέση και ο βαθμός του Αρχιπυράρχου-Υπαρχηγού Πυροσβεστικού Σώματος μετατρέπεται σε θέση Υπαρχηγού Πυροσβεστικού Σώματος. Ο Υπαρχηγός Πυροσβεστικού Σώματος εξομοιώνεται βαθμολογικά και μισθολογικά με Υποστράτηγο. Όπου στη νομοθεσία αναφέρεται ο όρος Αρχιπύραρχος-Υπαρχηγός, νοείται στο εξής ο Υπαρχηγός Πυροσβεστικού Σώματος. Ο Υπαρχηγός Πυροσβεστικού Σώματος αποστρατευόμενος για οποιονδήποτε λόγο, αποχωρεί από την Υπηρεσία με το βαθμό που φέρει. 3.Κατά την πρώτη εφαρμογή του παρόντος Δ/τος τις θέσεις του Αρχηγού και Υπαρχηγού Πυροσβεστικού Σώματος, όπως αυτές εξομοιώθηκαν με θέσεις Αντιστρατήγου και Υποστρατήγου, αντίστοιχα, καταλαμβάνουν αυτοδίκαια προαγόμενοι, οι κατά τη δημοσίευση του παρόντος υπηρετούντες Αρχηγός και Υπαρχηγός Πυροσβεστικού Σώματος. Επιλογή Αρχηγού και Υπαρχηγού  Πυροσβεστικού Σώματος Άρθρ.4.-1.Ο Αρχηγός Πυροσβεστικού Σώματος επιλέγεται μεταξύ του Υπαρχηγού και των Αρχιπυράρχων Γενικών Υπηρεσιών ανεξάρτητα από το χρόνο παραμονής στο βαθμό τους. Εάν επιλεγεί ως Αρχηγός Αρχιπύραρχος προάγεται αμέσως στον ανώτερο βαθμό και μετά 30 ημέρες παραμονής στο βαθμό αυτό κατά τις οποίες ασκεί όλες τις αρμοδιότητες του Αρχηγού προάγεται αυτοδίκαια στο βαθμό του Αρχηγού.Κατά τα λοιπά εφαρμόζονται οι διατάξεις που αφορούν την πλήρωση της θέσης του Αρχηγού. 2.Ο Υπαρχηγός Πυροσβεστικού Σώματος, επιλέγεται μεταξύ των Αρχιπυράρχων Γενικών Υπηρεσιών και Πυράρχων, ανεξάρτητα από το χρόνο παραμονής στο βαθμό τους. Εάν ως Υπαρχηγός επιλεγεί Πύραρχος προάγεται αμέσως στο βαθμό του Αρχιπυράρχου, καθίσταται αρχαιότερος των υπηρετούντων Αρχιπυράρχων και μετά 30 ημέρες παραμονής στο βαθμό αυτό, κατά τις οποίες ασκεί όλες τις αρμοδιότητες του Υπαρχηγού, προάγεται αυτοδίκαια στο βαθμό του Υπαρχηγού. Κατά τα λοιπά εφαρμόζονται οι διατάξεις που αφορούν την πλήρωση της θέσης του Υπαρχηγού. 216 Σύσταση Υποδιοίκησης Πυροσβεστικής Υπηρεσίας Θεσσαλονίκης Άρθρ.5.-1.Συνιστάται Υποδιοίκηση Πυροσβεστικής Υπηρεσίας Θεσσαλονίκης στην οποία υπάγονται οι Πυροσβεστικοί Σταθμοί της πόλης αυτής. Η Υποδιοίκηση Πυροσβεστικής Υπηρεσίας Θεσσαλονίκης είναι ανεξάρτητη υπηρεσία που υπάγεται στην Περιφερειακή Διοίκηση Πυροσβεστικών Υπηρεσιών Κεντρικής Μακεδονίας. Η διεκπεραίωση της τρέχουσας αλληλογραφίας και η διεξαγωγή του πυροσβεστικού έργου στην πόλη της Θεσσαλονίκης γίνεται από την Υποδιοίκηση και τις Υπηρεσίες που υπάγονται σ’ αυτή. 2.Οι παρ. 3 και 4 του άρθρ. 3 του Π.Δ. 371/1987 (ΦΕΚ 166 τ.Α΄) έχουν ανάλογη εφαρμογή και για την Υποδιοίκηση της Πυροσβεστικής Υπηρεσίας Θεσσαλονίκης. 3.Διοικητής της Υποδιοίκησης της Θεσσαλονίκης τοποθετείται Πύραρχος ο οποίος ασκεί παράλληλα και τα καθήκοντα του Υποδιοικητή της Περιφερειακής Διοίκησης Κεντρικής Μακεδονίας, Υποδιοικητής της Υποδιοίκησης τοποθετείται Αντιπύραρχος. 4.Η μία θέση Επιπυραγού της τέως Διοίκησης Πυροσβεστικής Υπηρεσίας Θεσσαλονίκης, η οποία είχε μετατραπεί με την παρ. 5 του άρθρ. 2 Π.Δ. 371/1987 σε θέση Αντιπυράρχου της Περιφερειακής Διοίκησης Κεντρικής Μακεδονίας, μετατρέπεται εκ νέου σε θέση Αρχιπυράρχου ο οποίος ασκεί τα καθήκοντα του Διοικητή της Υπηρεσίας αυτής. Σελ. 270,832 Τεύχος ΙΑ-5-3 Σελ. 40 217 Λοιπές ρυθμίσεις Άρθρ.6.-1.(Αντικαθίσταται το άρθρ. 7 του Π.Δ. 159/1986, ΦΕΚ Α΄ 61). 2.(Αντικαθίσταται η περίπτ. γ παρ. 3 άρθρ. 33 του Ν.Δ. 974/1971, ανωτ. σελ. 24, 715). 3.(Αντικαθίσταται η περίπτ. γ παρ. 5 άρθρ. 16 του Ν.Δ. 935/1971, ανωτ. σελ. 24, 701). 4.Η οργανική θέση του Πυράρχου Διευθυντή του Αρχηγείου Πυροσβεστικού Σώματος που προβλέπεται από το άρθρ. 19 του Νόμ. 683/1977 (ανωτ. σελ. 16, 31) μετατρέπεται σε θέση Αρχιπυράρχου ο οποίος εκτελεί τα αυτά καθήκοντα. 5.Στην περίπτ. β της παρ 1 του άρθρ. 7 του Π.Δ. 371/1987 προστίθεται μετά τη φράση «στον Υπαρχηγό» η εξής φράση «στο Δευθυντή Αρχηγείου Πυροσβεστικού Σώματος». 6.(Αντικαθίσταται η παρ. 4 άρθρ. 22 Ν.Δ. 649/1970, ανωτ. σελ. 24, 551). 7.Στην περίπτ. ε της παρ. 1 του άρθρ. 6 του Π.Δ. 371/1987 (ΦΕΚ 166 τ.Α΄) προστίθεται εδάφιο που έχει ως εξής: «Γνωματεύων των εκθέσεων ικανότητας των αξιωματικών των υπηρετούντων σε πυροσβεστικούς σταθμούς Υποδιοικήσεων Πυροσβεστικών Υπηρεσιών είναι ο Διοικητής της Υποδιοίκησης». 8.Στο Υπουργείο Δημόσιας Τάξης συστήνεται Τμήμα Πυροσβεστικού Σώματος στο οποίο υπηρετεί με απόσπαση πυροσβεστικό προσωπικό του Αρχηγείου Πυροσβεστικού Σώματος. Αποστολή του Τμήματος είναι η εξυπηρέτηση του Υπουργού σε θέματα που έχουν σχέση με το Πυροσβεστικό Σώμα. Με το άρθρ. 7 του Π.Δ. 123/1-8 Απρ. 1992 (ΦΕΚ Α΄56), ανωτ. σελ. 270, 803, ορίστηκε ότι: «Από τους Αξιωματικούς που υπηρετούν στο Τμήμα του Πυροσβεστικού Σώματος στο Υπουργείο Δημόσιας Τάξης, (άρθρ. 6 παρ. 8 Π.Δ. 53/1989, Α΄26), ο Υπουργός με απόφασή του δύναται να τοποθετεί: α.Έναν (1) Αξιωματικό στο Γραφείο Υπουργού για τη γραμματειακή εξυπηρέτηση αυτού και την επικοινωνία του με Υπηρεσίες και υπαλλήλους του Πυροσβεστικού Σώματος. β.Ανάλογο αριθμό Αξιωματικών σε Τμήματα και Διευθύνσεις του Υπουργείου για το χειρισμό κοινών θεμάτων που αφορούν την Ελληνική Αστυνομία και το Πυροσβεστικό Σώμα». 9.Μία από τις θέσεις Υποπυραγών-Ανθυποπυραγών των Πυροσβεστικών Σταθμών Α και Β τάξης που προβλέπονται από το άρθρ. 19 του Νόμ. 683/1977 μετατρέπεται σε θέση Πυραγού Γενικών Υπηρεσιών ο οποίος ασκεί τα καθήκοντα του Υποδιοικητή των Υπηρεσιών αυτών. 10.Οι κενές οργανικές θέσεις σε κάθε βαθμό της ιεραρχίας του Πυροσβεστικού Σώματος λογίζονται στη βάση της ιεραρχίας ως κενές θέσεις Πυροσβεστών και δύνανται να πληρωθούν με νέα κατάταξη υπό την προϋπόθεση ότι ο αριθμός των νεοδιοριζομένων προστιθέμενος στον αριθμό των υπηρετούντων δεν δύναται να υπερβαίνει στο σύνολο της οργανικής δύναμης του Πυροσβεστικού Σώματος.